Vat nou maar 'n tirade van 'n rubriekskrywer oor omnishambles, een van my gunsteling-woorde in Engels. Dis in 2009 geskep deur die skrywers van The Thick of It, die BBC se briljante politieke satire, en is weldra so wyd gebruik dat dit in 2013 die Oxford-woordeboek se woord van die jaar was. Dit beteken, losweg vertaal, 'n “situasie wat hopeloos vrotsig bestuur is en gekenmerk word deur 'n string blapse en misskattings."..